CELEX: C2004/300/70
Language: sk
Date: 2004-12-04 00:00:00
Title: Vec C-442/04: Žaloba podaná dňa 21. októbra 2004: Španielske kráľovstvo proti Rade Európskej únie

4.12.2004   
            
            
               SK
            
            
               Úradný vestník Európskej únie
            
            
               C 300/36
            
         Žaloba podaná dňa 21. októbra 2004: Španielske kráľovstvo proti Rade Európskej únie
   (Vec C-442/04)
   (2004/C 300/70)
   Španielske kráľovstvo, v zastúpení: Enrique Braquehais Conesa, Abogado del Estado, ktorý si zvolil adresu na doručovanie v Luxemburgu, podalo dňa 21. októbra 2004 na Súdny dvor Európskych spoločenstiev žalobu proti Rade Európskej únie.
   Španielske kráľovstvo navrhuje, aby Súdny dvor:
   
               —
            
            
               zrušil články 1 až 6 nariadenia Rady (ES) č. 1415/2004 (1) z 19. júla 2004, ktorým sa určuje maximálne ročné rybárske úsilie pre určité rybolovné oblasti a rybolovné pásma, ktorým sa vykonávajú články 3 a 6 nariadenia Rady (ES) č. 1954/2003 (2) zo 4. novembra 2003 o riadení rybárskeho úsilia týkajúceho sa určitých rybolovných oblastí a zdrojov spoločenstva, ktorým sa mení a dopĺňa nariadenie (EHS) č. 2847/93 (3) a zrušujú nariadenia (ES) č. 685/95 (4) a (ES) 2027/95 (5) a
            
         
               —
            
            
               zaviazal žalovaného nahradiť trovy konania.
            
         Žalobné dôvody a hlavné tvrdenia
   Porušenie zásady nediskriminácie:
   
               a)
            
            
               pretože nariadenie (ES) č. 1415/2004 napadnuté touto žalobou je vykonávacím nariadením k nariadeniu (ES) č. 1954/2003, konkrétne k jeho článkom 3 a 6 týkajúcim sa maximálneho ročného rybárskeho úsilia pre každý členský štát a pre každú rybolovnú oblasť a rybolovné pásmo určené v uvedených článkoch, pričom nariadenie 1954/2003 bolo španielskym kráľovstvom napadnuté (vec C-36/04), keďže ako referenčné obdobia boli použité roky 1998 až 2002, z čoho vyplýva diskriminácia španielskeho loďstva založená na štátnej príslušnosti, pretože v tomto období bol prístup španielskeho loďstva do zón CIEM V b, VI, VII a VIII a, b, d a e obmedzený na základe ustanovení Aktu o pristúpení Španielskeho kráľovstva a Portugalskej republiky k Európskym spoločenstvám a ustanovení nariadení (ES) 685/95 a 2027/95;
            
         
               b)
            
            
               pretože zriadenie citlivej oblasti podľa článku 6 nariadenia (ES) č. 1954/2003 vykonaného nariadením (ES) č. 1415/2004 napadnutým v tejto veci je tiež pre španielske loďstvo diskriminačné, keďže nová citlivá oblasť čiastočne zasahuje do oblasti nazvanej „Irish Box“, v ktorej sa na španielske loďstvo vzťahovali obmedzenia v súlade s prístupovou zmluvou Španielskeho kráľovstva a Portugalskej republiky.
            
         Zneužitie právomoci:
   pretože ochrana citlivej zóny upravenej v článku 6 nariadenia (ES) č. 1954/2003 vykonaného nariadením (ES) č. 1415/2004 napadnutým v tejto veci sa mala dosiahnuť uplatnením postupov podľa nariadenia č. 850/1998, ktoré stanovuje technické opatrenia na ochranu mláďat morských organizmov, a ktoré sa týka všetkých oblastí, o ktorých bolo vedecky preukázané, že spĺňajú túto podmienku.
   
      (1)  Ú. v. EÚ L 258 z 5. augusta 2004, s. 1
   
      (2)  Ú. v. EÚ L 289 zo 7. novembra 2003, s. 1
   
      (3)  Ú. v. ES L 261 z 20. októbra 1993, s. 1
   
      (4)  Ú. v. ES L 71 z 31. marca 1995, s. 5
   
      (5)  Ú. v. ES L 199 z 24. augusta 1995, s. 1